stála pracovná komisia legislatívnej rady vlády slovenskej republiky pre posudzovanie vybraných vplyvov

	
	Bratislava: 07. 04. 2016
Číslo: 042/2016
                                       Vybavuje: Mgr. Kováč


stanovisko komisie 

(záverečné posúdenie)
k návrhu

na začatie stavby „Rekonštrukcia objektu Stáleho zastúpenia pri Európskej únii Brusel – Avenue de Cortenbergh 79-81, Brusel“
I. Úvod: Ministerstvo zahraničných vecí a európskych záležitostí Slovenskej republiky dňa 4. apríla 2016 predložilo Stálej pracovnej komisií na posudzovanie vybraných vplyvov (ďalej len „Komisia“) na záverečné posúdenie materiál: „Návrh na začatie stavby „Rekonštrukcia objektu Stáleho zastúpenia pri Európskej únii Brusel – Avenue de Cortenbergh 79-81, Brusel““. Materiál bol predložený na záverečné posúdenie Komisie na základe zásadnej pripomienky v rámci MPK k nedodržaniu procesu podľa Jednotnej metodiky na posudzovanie vybraných vplyvov (nebola vypracovaná analýza vplyvov na životné prostredie). Materiál predpokladá vplyv na rozpočet verejnej správy, ktorý je rozpočtovo zabezpečený a vplyv na životné prostredie.
II. Pripomienky a návrhy zmien: Komisia uplatňuje k materiálu nasledovné pripomienky a odporúčania.
K doložke vybraných vplyvov

Komisia odporúča predkladateľovi uviesť do časti „10. Poznámky“ v Doložke vplyvov nasledovné: „Materiál bude mať pozitívny vplyv na životné prostredie v minimálnej miere, a za predpokladu, že pri rekonštrukcii budú použité environmentálne vhodné materiály a technológie a dodržané adekvátne postupy.”
Komisia odporúča predkladateľovi uviesť do časti „13. Stanovisko Komisie“ v Doložke vplyvov nasledovné: „Materiál nebol predložený na predbežné pripomienkové konanie v súlade s Jednotnou metodikou na posudzovanie vybraných vplyvov.“
III. Záver: Stála pracovná komisia na posudzovanie vybraných vplyvov vyjadruje 

súhlasné stanovisko 
s materiálom predloženým na záverečné posúdenie.  

IV. Poznámka: Stanovisko komisie k doložke je súčasťou materiálu predkladaného na rokovanie vlády Slovenskej republiky alebo na schválenie ministrovi, vedúcemu, predsedovi alebo riaditeľovi ostatného ústredného orgánu štátnej správy alebo vedúcemu iného orgánu.
Ing. Rastislav Chovanec, PhD.
predseda komisie

